एनएसएस शिविर: स्वयंसेवकों ने किया श्रमदान
सवाई माधोपुर | शहीदकैप्टन रिपुदमन सिंह राजकीय स्नातकोत्तर महाविद्यालय सवाई माधोपुर की राष्ट्रीय सेवा योजना की तीनों इकाइयों के तत्वावधान में सात दिवसीय विशेष शिविर का शुभारंभ शुक्रवार को महाविद्यालय के दक्षिणी परिसर स्थित सभागार में हुआ। कार्यक्रम की मुख्य अतिथि नगरपरिषद सभापति डॉ. विमला शर्मा, अध्यक्षता डॉ. दिनेशचंद शर्मा और विशिष्ठ अतिथि के रूप में डॉ. मधु मुकुल चतुर्वेदी उपस्थित थे।
मुख्य अतिथि नप सभापति डॉ. विमला शर्मा ने कहा कि राष्ट्रीय सेवा योजना के माध्यम से छात्रों में सेवा भावना उत्पन्न की जा सकती है। विशिष्ठ अतिथि डॉ. चतुर्वेदी ने कहा कि एनएसएस शिविरों में छात्रों को स्वच्छता अभियान में सहयोग की कामना से कार्य करना चाहिए।
राजकीय बालिका उच्च माध्यमिक विद्यालय मानटाउन में राष्ट्रीय सेवा योजना के तहत चल रहे विशेष शिविर के दूसरे दिन शुक्रवार को कई कार्यक्रम हुए। कार्यक्रम प्रभारी शकुंतला शर्मा ने बताया कि सर्वप्रथम स्वयंसेविकाओं ने गोद ली गई बस्ती जटवाड़ा खुर्द में जाकर स्वच्छता अभियान के तहत साफ-सफाई कर श्रमदान किया। साथ ही प्लास्टिक की थैलियों को एकत्रित करते हुए उनका निस्तारण किया और लोगों को स्वच्छ रहने के लिए प्रेरित किया। इसके बाद कल्पना दल ने बस्ती में जाकर सर्वे का कार्य किया और अशिक्षित बच्चों को नामांकित करके शिक्षा से जोड़ने के लिए प्रेरित किया।
hin_Deva hin_Deva hin_Deva hin_Deva